Lutkovskaya Qırım apishanesinde tutılğan üç mabusnı ziyaret etecek – ombudsmennıñ kâtibiyeti
26 dekabr 2016, 15:31
Valeriya Lutkovskaya (solda) ve Tatyana Moskalkova (sağda)
Ukraina Yuqarı Radasınıñ insan aqları boyunca vekâletlisi Valeriya Lutkovskaya, 26 dekabr künü Aqmescitniñ apishanesinde tutılğan üç mabusnı ziyaret etmege niyetli. Olardan biri – Ahtem Çiygoz. Bunı ombudsmenniñ kâtibiyet yolbaşçısı Bogdan Kriklivenko Facebookta haber etti.
«Üç ay, ve eñ ağır soñki eki kün keçken soñ, bizler Qırımda tutılğan siyasiy mabuslarnı, ve qıtaiy qısımğa (Ukrainağa – QA) teslim etilmelerini rica etken makümlerni ziyaret etmege imkân qazandıq. Biz 42 insannı ziyaret etmege rica ete edik, bizge tek üçünen körüşmege imkân berdiler, olarnıñ arasında Ahtem Çiygoz da bar», – dep yazdı Kriklivenko.
Keçende, ukrain ombudsmenı Valeriya Lutkovskaya rusiyeli ombudsmen Tatyana Moskalkova ile Qırımda ve qıtaiy Ukrainada apis etilgen Rusiyeniñ ve Ukrainanıñ bazı vatandaşlarını ziyaret etmege añlaşqanları beyan etilgen edi.